Pulses Stock
పప్పుదినుసుల కొరతపై బ్రిక్స్‌దేశాల సహకారం
న్యూఢిల్లీ, సెప్టెంబరు 23: భారత్‌లో పప్పుదినుసుల కొరతను అధిగమించేందుకు బ్రిక్స్‌దేశాల నుంచి సహకారం కోరుతోంది. దేశీయంగా పెరుగుతున్న డిమాండ్‌ ను తట్టుకునేందుకు బ్రిక్స్‌ ఐదుదేశాల సహకారంతో తట్టుకునే అవ కాశంఉందని భారత్‌ భావిస్తోంది. బ్రిక్స్‌దేశాలకు ఓరకంగా బిజినెస్‌ అవకాశాలను కూడా కల్పించినట్లవుతుందని అంచనావేస్తోంది. కాంట్రాక్టు వ్యవసాయం, మిగులుభూమిని లీజుకు తీసుకోవడం, సాం ప్రదాయ పద్ధతుల్లో ఉత్పత్తికి సాగుకు అవస రమైన కార్యాచరణ అమలుచేయడం వంటి వాటిని అమలుచేస్తోంది. బ్రిక్స్‌దేశాలపరంగా పప్పుదినుసుల కొరతను అధిగమించేందుకు మంచి అవకాశాలున్నాయన్నారు. వ్యవసాయ వాణిజ్యంలో మరింత అవకాశం ఉంటుందని కేంద్ర వ్యవసాయ మంత్రి రాధా మోహన్‌సింగ్‌ వెల్లడించారు. పప్పుదినుసులతో పరస్పర వాణిజ్యం పెరిగి మరింత బిజినెస్‌ అవకాశాలను పెంచుతుందని ఆయన అన్నారు. వ్యవసాయ రంగంలో ప్రభుత్వ, ప్రైవేటురంగాల పెట్టుబడులను పెంచేందుకు మరింతగా ప్రోత్సాహం అందించనున్నట్లు ప్రకటించారు. పప్పుదినుసులపరంగా భారత్‌ లో డిమాండ్‌ సరఫరాల మధ్య వ్యత్యాసం భారీగా ఉంది. రిటైల్‌ధరలపరంగా మరింతగా ఎక్కువ పెరుగుతున్నాయి. దేశీయ సరఫరాను పెంచేందుకు అవసరమైన కార్యాచరణ అమలు చేస్తున్నా ధరలు దిగిరావాల్సిన అవసరం మరింతగా ఉంది. ప్రభుత్వరంగంలోని ఎంఎంటిసి నుంచి పప్పుదినుసులను మొజాంబిక్‌ నుంచి దిగుమతి చేసుకుం టున్నట్లు భారత్‌ ప్రకటించింది. పప్పు దినుసుల దేశీయంగా కొనుగోలుధరలను కనీస మద్దతుధరను కూడా పెంచింది. అంతేకాకుండా మరో 20 లక్షల బఫర్‌స్టాక్‌ను నిల్వచేసేందుకు దిగుమతులను మరింతగా పెంచు తోంది. దేశంలో పప్పుదినుసుల దిగుబడులు 2016-17లో 20 మిలియన్‌ టన్నులుగా ఉంటే డిమాండ్‌ 23-24 మిలియన్‌ టన్నుల వరకూ ఉంది. ఈ వ్యత్యాసం కేవలం దిగుమతులద్వారా మాత్రమే భర్తీ చేసుకోవాల్సి ఉంటుంది.